Υπηρέτης του Λαού (πολιτικό κόμμα)

Ο Υπηρέτης του Λαού ( ) είναι ένα κεντρώο και ευρωατλαντιστικό πολιτικό κόμμα στην Ουκρανία που ιδρύθηκε στις 31 Μαρτίου 2018. Το κόμμα ιδρύθηκε από τους δημιουργούς της ομότιτλης τηλεοπτικής σειράς Υπηρέτης του Λαού. Πρόεδρος του κόμματος είναι η Ολένα Σούλιακ, παρόλο που de facto ηγέτης είναι ο πρόεδρος της χώρας Βολοντίμιρ Ζελένσκι. Ο Ζελένσκι ήταν και ο πρωταγωνιστής που υποδύθηκε τον Πρόεδρο της Ουκρανίας στη ομώνυμη σειρά και κατάφερε πράγματι να κερδίσει στις εκλογές της 21ης Απριλίου 2019 και να γίνει ο 6ος Πρόεδρος της χώρας. 

Στις Ουκρανικές βουλευτικές εκλογές του 2019, το κόμμα κέρδισε τις 254 από τις 450 έδρες του Βερχόβνα Ράντα, και τώρα είναι το κυβερνών κόμμα.  

 Ιστορία 
Το 2015 ο Βολοντίμιρ Ζελένσκι έγινε το αστέρι της τηλεοπτικής σειράς Υπηρέτης του Λαού, στην οποία υποδύθηκε τον Πρόεδρο της Ουκρανίας. Η σειρά ήταν παραγωγής της "Κβάρταλ 95", της οποίας συνιδρυτής είναι ο Ζελένσκι. Το ομότιτλο κόμμα ιδρύθηκε επίσημα στις 31 Μαρτίου 2018, και πρώτος αρχηγός του κόμματος ήταν ο δικηγόρος της "Κβάρταλ 95", ο Ιβάν Μπακάνοφ. Ωστόσο, νομικά το κόμμα διαδέχθηκε το Κόμμα της Αποφασιστικής Αλλαγής που υπήρχε από τον Απρίλιο του 2016. 

Ο Ζελένσκι εκπροσώπησε το Υπηρέτης του Λαού στις Ουκρανικές προεδρικές εκλογές του 2019, και κέρδισε τον πρώην Πρόεδρο Πέτρο Ποροσένκο συγκεντρώνοντας το 73,22% των ψήφων στον δεύτερο γύρο."'Parallel universe': The front-runner seeking to be Ukraine's president plays one on TV". The Washington Post. 9 March 2019. Retrieved 29 April 2019. Κατά την προεκλογική περίοδο, ο Ζελένσκι δήλωσε ότι το κόμμα του δεν θα συμμαχήσει με το κόμμα του Ποροσένκο, ούτε με το κόμμα των Μέντβεντσουκ και Μπόικο. Στις 27 Μαΐου ο Ντμίτρο Ραζούμκοφ έγινε αρχηγός του κόμματος. Στις 2 Ιουνίου 2019 έληξε η υποβολή των υποψηφιοτήτων για τις βουλευτικές εκλογές της 21ης Ιουλίου.  Στις 7 Ιουνίου 2019 ο Ραζούμκοφ επιβεβαίωσε ότι όλοι οι υποψήφιοι του κόμματος ήταν νέοι πολιτικοί, και κανείς τους δεν έχει ξαναμπεί στη βουλή. Στις εκλογές το κόμμα ήρθε πρώτο, συγκεντρώνοντας το 43,16% των ψήφων (254 έδρες) και σχημάτισε κυβέρνηση πλειοψηφίας. Όλοι οι βουλευτές του ήταν πράγματι νέοι πολιτικοί, με μέσο όρο ηλικίας 39 ετών. Την 29η Αυγούστου ο Ραζούμκοφ έγινε Πρόεδρος του Κοινοβουλίου. Στις 10 Νοεμβριόυ ο Ολεξάντρ Κορνιένκο έγινε ο νέος αρχηγός του κόμματος.
Αποτελέσματα εκλογών
 Βερχόβνα Ράντα 
ΈτοςΨήφοι% ποσοστόΘέσηΈδρες+/-ΚυβέρνησηΑρχηγός20196.287.79843.18%1ηΝέοΝτμίτρο Ραζούμκοφ

 Προεδρικές εκλογές 
ΈτοςΥποψήφιος1ος γύρος – Αποτελέσματα2ος γύρος – ΑποτελέσματαΨήφοι% ΘέσηΨήφοι%Αποτέλεσμα2019Βολοντίμιρ Ζελένσκι5.714.03430,24%1η13.541.52873,22% Νίκη

 Παραπομπές 

Κατηγορία:Ουκρανικά πολιτικά κόμματα
Κατηγορία:Σελίδες με πηγές CS1 στα Ουκρανικά (uk)